title: Montanya Alabesa
text: A Montanya Alabesa (en basco: Arabako Mendialdea) ye una d'as siet comarcas (ditas quadrillas) en as que se divide administrativament a provincia basca d'Alaba. A suya denominación oficial ye Cuadrilla de Campezo-Montaña Alabesa (en basco Kanpezuko-Arabako Mendialdea Koadrila). A capital comarcal ye Santikurutze Kanpezu.
  
  La comarca de la Montanya Alabesa se sitúa a lo sudeste d'Alaba, con una superficie de 534,87 km² y una población de 3.175 habitants(2008).
  
  Incluye os municipios de Arraia-Maeztu, Bernedo, Harana, Kanpezu, Lagran y Peñacerrada, asinas como as tierras comunals d'a Parzonería de Encía y a Comunidat de Lanyo, Pipaón y Peñacerrada. En total bi ha 47 localidatz. Ye una comarca montanyosa y muit poco poblata. Ha perdito más d'a metat d'a suya población a lo largo d'o sieglo XX, pasando d'os más de 8.000 habitants de 1900 a la población actual.
  
  Un 35,7% d'a población laboral treballa en l'agricultura. Un 32% s'adedica a l'actividat industrial. Os servicios, gracias a la creixient actividat turistica, esperimentan un important desembolique.
  
  Montana Alabesa